*Solaris Urbino III 15 CNG* na linke  s evidenčným číslom 1207 a s reklamou na *Slovenský plynárenský priemysel* v Bratislave. Reklamu na SPP majú všetky bratislavské autobusy poháňané CNG
Košický Solaris Urbino 12 IV
Solaris Urbino 18
Solaris Urbino 12
**Solaris Urbino** je modelová rada mestských nízkopodlažných autobusov poľskej spoločnosti Solaris Bus & Coach S.A. V rade sa nachádzajú 10, 12, 15 a 18-metrové autobusy, pričom 18-metrové autobusy sú kĺbové. Prvý z nich bol vyrobený v roku 1999. Autobusy samozrejme prechádzajú vývojom, v roku 2014 bola predstavená už štvrtá séria (Solaris Urbino IV). Všetky autobusy majú výsuvnú plošinu pre nástup vozíčkárov, kneeling (naklonenie vozidla pre jednoduchšie nastupovanie) a existujú aj v CNG verzií.

Technické údaje
---------------

* **Výrobca**: Solaris Bus & Coach S.A.
* **Označenie**:
	+ Solaris Urbino 9 (2000-2002)
	+ Solaris Urbino 10 (niekedy označovaný aj Solaris Urbinetto)
	+ Solaris Urbino 12 (aj v LE verzii)
	+ Solaris Urbino 15 (aj v LE verzii)
	+ Solaris Urbino 18
	+ Pri CNG verziách sa na koniec pridáva CNG (napr. CNG verzia Solarisu Urbino 15 sa označuje Solaris Urbino 15 CNG)
	+ Pri najnovšej generácii (- III. generácia) a ostatných sa pred číslo udávajúce zaokrúhlenú dĺžku dávame rímsku číslicu, teda ak chceme označiť 2. generáciu Solarisu Urbino 12, tak to zapíšeme ako Solaris Urbino II 12, ale je možné sa stretnúť s označením napr. Solaris Urbino 12 II, či Solaris Urbino 18 III G
* **Podlaha**:
	+ Solaris Urbino 10, 12, 15 a 18 sú nízkopodlažné (aj v CNG verziách)
	+ Solaris Urbino 12 LE je low-entry (časť vozidla nízkopodlažná, časť vysokopodlažná) (aj v CNG verzii)
* **Dĺžka vozidiel**:
	+ Solaris Urbino 9 - 9,35m
	+ Solaris Urbino 10 - 10m
	+ Solaris Urbino 12 - 12m
	+ Solaris Urbino 15 - 14,6m
	+ Solaris Urbino 18 - 18m
* **Prevodovka**: VOITH Diwa 854.3
* **Obsaditelnosť**: do 176 cestujúcich (Solaris Urbino 18)

Prevádzka na Slovensku
----------------------

Autobusy Solaris Urbino premávajú aj na Slovensku (Bratislava, Košice, Prešov, Nitra, Žilina, Prievidza). V Bratislave jazdia autobusy Solaris Urbino 10 III (na linkách ,  a ), Solaris Urbino 8,6 III (na linkách , ,  a ), Solaris Urbino 18 III (na linkách  a ), Solaris Urbino 18 IV (na linkách  a ) a Solaris Urbino 12 Hydrogen IV (na linke ); v Košiciach zas klasické Urbino 12 II (najmä na linkách 54, 55), 15 II (najmä na linkách 27, 55 a 56), a Urbino 12 IV (najmä na linkách 20, 23, 25, 32 a 35), v Prešove klasické Urbino 12 III (na všetkých linkách obsluhované štandardnými autobusmi) a Urbino 18 III.

Na vozidlách Solaris dodaných na Slovensko sa objavili vážne technické poruchy. Na všetkých vozidlách Solaris Urbino dodaných do Košíc boli postupne vymenené chybné štartéry, na dvoch vozoch Solaris Urbino 15 sa sa neskôr počas prevádzky vznietil motor a boli vážne poškodené. V Bratislave sa vznietili dve vozidlá vozidlá Solaris Urbino 15 CNG. 30. mája 2007 bola ich prevádzka v Bratislave zrušená po tom, ako kontrola po požiari z autobusov zistila, že v žiadnom z preverovaných vozidiel nefunguje zabezpečovací mechanizmus automatických elektroventilov (informoval o tom predseda predstavenstva bratislavského dopravného podniku Branislav Zahradník). To však nebola samotná príčina požiaru, tú DPB ešte stále neoznámil. Tento mechanizmus má na starosti po vypnutí vozidla kľúčom zablokovať prívod plynového paliva do motora. Jeho nefunkčnosť znemožňuje uhasenie požiaru hasiacim prístrojom. Do prevádzky boli opäť zaradené 29. augusta 2007. Do Košíc bol dodaný len jeden autobus tohto typu, ktorý bol následne z preventívnych dôvodov taktiež dočasne odstavený pre kontrolu. Ostatných 40 košických vozidiel značky Solaris (Urbino 12, 15) zostalo v prevádzke.

V decembri 2011 došlo opätovne k požiaru jedného z bratislavských vozidiel Solaris Urbino III 15 CNG, ktoré už raz v roku 2007 bolo zasiahnuté požiarom. Vzhľadom na výšku škôd už oprava nebola odsúhlasená a vozidlo bolo rozobraté. Ďalší autobus rovnakého typu zhorel v Bratislave aj v novembri 2016, plamene však pohltili celý voz. Zvyšných 20 vozidiel je zatiaľ stále v prevádzke.

Vyraďovanie vozidiel Solaris Urbino v Košiciach začalo v roku 2013, keď vzhľadom na nákup nových vozidiel SOR NB 12 City a SOR NB 18 City bolo rozhodnuté, že vážnejšie poruchy Solarisov sa už nebudú odstraňovať. V roku 2014 dojazdil aj jediný košický Solaris na CNG pohon, 18-metrové vozidlá boli odpredané naspäť výrobcovi. Neskôr v októbri 2019 vznikol požiar Solarisu Urbino 12 #5101 v zadnej časti motora, ktorý spôsobil okamžité vyradenie vozidla. V roku 2020 teraz jazdí 1 Solaris Urbino 12, z toho dvoch vyradených a 23 typov Solarisov Urbino 15, z toho je 12 vyradených.

Pozri aj
--------

* Solaris Bus & Coach S.A.
* Solaris Trollino

Iné projekty
------------

Commons
* Spolupracuj na Commons Commons ponúka multimediálne súbory na tému **Solaris Urbino**

Externé odkazy
--------------

* Oficiálna stránka

| * z
* d
* u
Autobusy, trolejbusy a električky Solaris Bus & Coach |
| --- |
| Mestské autobusy | Alpino • Urbino 9 • Urbino 10 • Urbino 10,5 • Urbino 12 • Urbino 15 • Urbino 18 |
| Prímestské autobusy | Alpino 8,9 LE • Urbino 12 LE • Urbino 15 LE • Valletta |
| Diaľkové autobusy | Vacanza 12 • Vacanza 13 |
| Trolejbusy Trollino a Škoda Solaris | Trollino 12 • Trollino 15 • Trollino 18 • Trollino 24 • Škoda 26Tr Solaris • Škoda 27Tr Solaris • Škoda 28Tr Solaris • Škoda-Solaris 24M |
| Električky | Tramino |
| Historické autobusy Neoplan Polska | K4010 • K4016 • N 122/3 • N 316 K • N 316 SHD • N 318 SHD • N4009 • N4016 • N4020 • N4021 |